CELEX: 32005R1709
Language: lv
Date: 2005-10-19
Title: Komisijas Regula (EK) Nr. 1709/2005 (2005. gada 19. oktobris), ar ko nosaka 2004./2005. tirdzniecības gadam paredzamo olīveļļas produkcijas daudzumu un ražošanas atbalsta summu par vienību, ko var izmaksāt avansā

20.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 274/11
            
         
      KOMISIJAS REGULA (EK) Nr. 1709/2005
   (2005. gada 19. oktobris),
   ar ko nosaka 2004./2005. tirdzniecības gadam paredzamo olīveļļas produkcijas daudzumu un ražošanas atbalsta summu par vienību, ko var izmaksāt avansā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1),
   ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām (2), un jo īpaši tās 17.a panta 1. punktu,
   tā kā:
   
               (1)
            
            
               Saskaņā ar Regulas Nr. 136/66/EEK 5. pantu ražošanas atbalstu par vienību pielāgo katrā no tām dalībvalstīm, kurās reālais produkcijas daudzums pārsniedz attiecīgi garantēto valsts daudzumu, kurš ir noteikts minētā panta 3. punktā. Lai izvērtētu minēta pārsnieguma apjomu, Grieķijas, Spānijas, Francijas, Itālijas un Portugāles gadījumā jāņem vērā paredzamais olīveļļas ekvivalentā izteiktais galda olīvu produkcijas daudzums, pamatojoties uz attiecīgajiem koeficientiem, kas ir minēti attiecībā uz Grieķiju Komisijas Lēmumā 2001/649/EK (3), attiecībā uz Spāniju Komisijas Lēmumā 2001/650/EK (4), attiecībā uz Franciju Komisijas Lēmumā 2001/648/EK (5), attiecībā uz Itāliju Komisijas Lēmumā 2001/658/EK (6), un attiecībā uz Portugāli Komisijas Lēmumā 2001/670/EK (7).
            
         
               (2)
            
            
               Regulas (EEK) Nr. 2261/84 17.a panta 1. punktā paredzēts, ka, nosakot olīveļļas ražošanas atbalsta summu par vienību, ko var izmaksāt avansā, jāaprēķina paredzamais produkcijas daudzums attiecīgajam tirdzniecības gadam. Summa jānosaka tādā apmērā, lai novērstu jebkādu iespēju olīvu audzētājiem saņemt nepamatotu maksājumu. Minēta summa tāpat attiecas uz galda olīvām, kuras ir izteiktas olīveļļas ekvivalentā.
            
         
               (3)
            
            
               Lai noteiktu paredzamo produkcijas daudzumu, dalībvalstīm jānosūta Komisijai dati par plānoto olīveļļas un, vajadzības gadījumā, galda olīvu produkcijas daudzumu katram tirdzniecības gadam. Komisija var izmantot informāciju no citiem avotiem. Pamatojoties uz šiem datiem, jānosaka paredzamais katras dalībvalsts olīveļļas un olīveļļas ekvivalentā izteiktais galda olīvu produkcijas daudzums.
            
         
               (4)
            
            
               Nosakot avansa summu, jāņem vērā ieturētās summas olīveļļas un galda olīvu ražošanas kvalitātes uzlabošanas pasākumiem, kuri paredzēti Regulas Nr. 136/66/EEK 5. panta 9. punktā un Padomes Regulas (EK) Nr. 1638/98 (8) 4.a panta 1. punktā.
            
         
               (5)
            
            
               Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Paredzamo olīveļļas produkcijas daudzumu, tostarp 2. punktā minēto produkcijas daudzumu 2004./2005. tirdzniecības gadam nosaka šādā apmērā:
   
               —
            
            
               480 711 tonnas Grieķijai
            
         
               —
            
            
               1 117 841 tonnas Spānijai
            
         
               —
            
            
               3 189 tonnas Francijai
            
         
               —
            
            
               951 528 tonnas Itālijai
            
         
               —
            
            
               45 050 tonnas Portugālei
            
         
               —
            
            
               33 tonnas Slovēnijai.
            
         2.   Attiecībā uz galda olīvām, kuras ir izteiktas olīveļļas ekvivalentā, paredzamo olīveļļas produkcijas daudzumu 2004./2005. tirdzniecības gadam nosaka šādā apmērā:
   
               —
            
            
               10 900 tonnas Grieķijai, pamatojoties uz 13 % ekvivalences koeficientu
            
         
               —
            
            
               59 131 tonnas Spānijai, pamatojoties uz 11,5 % ekvivalences koeficientu
            
         
               —
            
            
               167 tonnas Francijai, pamatojoties uz 13 % ekvivalences koeficientu
            
         
               —
            
            
               2 281 tonnas Itālijai, pamatojoties uz 13 % ekvivalences koeficientu
            
         
               —
            
            
               730 tonnas Portugālei, pamatojoties uz 11,5 % ekvivalences koeficientu.
            
         3.   Ražošanas atbalsta summu par vienību, ko var izmaksāt avansā, 2004./2005. tirdzniecības gadam nosaka šādā apmērā:
   
               —
            
            
               117,36 EUR/100 kg Grieķijai
            
         
               —
            
            
               81,50 EUR/100 kg Spānijai
            
         
               —
            
            
               117,36 EUR/100 kg Francijai
            
         
               —
            
            
               67,12 EUR/100 kg Itālijai
            
         
               —
            
            
               117,36 EUR/100 kg Portugālei
            
         
               —
            
            
               117,36 EUR/100 kg Slovēnijai.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 19. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV 172, 30.9.1966., 3025/66. lpp. Jaunākie grozījumi regulā izdarīti ar Regulu (EK) Nr. 865/2004 (OV L 161, 30.4.2004., 97. lpp.).
   
      (2)  OV L 208, 3.8.1984., 3. lpp. Jaunākie grozījumi regulā izdarīti ar Regulu (EK) Nr. 1639/1998 (OV L 210, 28.7.1998., 38. lpp.).
   
      (3)  OV L 229, 25.8.2001., 16. lpp. Jaunākie grozījumi lēmumā izdarīti ar Lēmumu 2004/607/EK (OV L 274, 24.8.2004., 13. lpp.).
   
      (4)  OV L 229, 25.8.2001., 20. lpp. Jaunākie grozījumi lēmumā izdarīti ar Lēmumu 2004/607/EK.
   
      (5)  OV L 229, 25.8.2001., 12. lpp. Jaunākie grozījumi lēmumā izdarīti ar Lēmumu 2004/607/EK.
   
      (6)  OV L 231, 29.8.2001., 16. lpp. Jaunākie grozījumi lēmumā izdarīti ar Lēmumu 2004/607/EK.
   
      (7)  OV L 235, 4.9.2001., 16. lpp. Jaunākie grozījumi lēmumā izdarīti ar Lēmumu 2004/607/EK.
   
      (8)  OV L 210, 28.7.1998., 32. lpp. Jaunākie grozījumi Regulā izdarīti ar Regulu (EK) Nr. 865/2004.